Document ID: 32011R0540

KOMISJONI RAKENDUSMÄÄRUS (EL) nr 540/2011,
25. mai 2011,
millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (1), eriti selle artikli 78 lõiget 3,
olles konsulteerinud toiduahela ja loomatervishoiu alalise komiteega
ning arvestades järgmist:
(1)
Kooskõlas määrusega (EÜ) nr 1107/2009 loetakse toimeained, mis on kantud nõukogu 15. juuli 1991. aasta direktiivi 91/414/EMÜ (taimekaitsevahendite turuleviimise kohta) (2) I lisasse, kõnealuse määruse alusel heakskiidetuks.
(2)
Sellepärast on määruse (EÜ) nr 1107/2009 rakendamiseks vaja vastu võtta määrus, mis sisaldab loetelu selle määruse vastuvõtmise ajaks direktiivi 91/414/EMÜ I lisasse kantud toimeainetest.
(3)
Kuna direktiiv 91/414/EMÜ tunnistati määruse (EÜ) nr 1107/2009 artikliga 83 kehtetuks, tuleb silmas pidada, et ka direktiivid, millega toimeained direktiivi 91/414/EMÜ I lisasse kanti, on aegunud osas, millega nad seda direktiivi muudavad. Nende direktiivide autonoomsed sätted kehtivad siiski edasi,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud toimeained loetakse määruse (EÜ) nr 1107/2009 alusel heakskiidetuks.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 14. juunist 2011.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. mai 2011

Labels: 3
6